钦定古今图书集成/方舆汇编/职方典/第1479卷 > 《定远县志》
## 钦定古今图书集成/方舆汇编/职方典/第1479卷 > 《定远县志》

黄龙山　在城北三里，蜿蜒而来，其势如龙。白马山　在县东六十里。相传唐僧曾经此山，有马蹄迹、晒经松，至今犹存。

石门山　在县东南三十里。二山相望壁立，零川出其中，漪波澄洄，风水家所谓“水口山” 也。乌龙山　，在县西二十里。

宝应山　　　、笔架山　　　、奇峰山　俱在县东三十里。“琅井” 有千叶梅，一花五实。

龙门山　　　。万春山　　　。玉璧山　，望如玉璧，高出群山，在邑东六十里。黑井。

宝峰山　在司治东

文笔山　在鳌峰山左。上建塔以象文峰。仙人山　在长松乡。相传有仙人化为山云。大江坡　，在县东南四十里。出广通，由此立大湾哨。

虎岭　山：势雄莽，与凤山对峙。

真武洞　：在凤山之阳。为卤脉。来龙凿空为洞；前一石形如龟，因建真武殿。

望子洞　在县西四里。武侯驻师望子于此。大基河　，在县东北三十里。

苴苗河　在县东六十里。

青场河　在县东七十里。

《木土》龙河　在县南二十里。

紫甸河　在县西十五里。

濯乐河　在司治东北。发源菖蒲潭，会入井溪，为居民祓濯之所。

龙川江　在黑井中，即楚雄龙江下流也。龙门江　在司治北。昔多水患，建塔镇焉。龙潭　在笔架山麓。一名“龙泉沟。” 四时不涸，祷辄应。

文井　在学宫内

武井　在旧所治厅前

北门井　，在北门外张大璿家。清冽甘美。琅井　，在县东三十里。按《府志》，在宝应山麓。《南诏野史》云：“狼舐地而卤出，故名。” 后改“狼” 为“琅。” 今因之。

黑井　在县东六十里。二井产盐，各设提举一员。按《府志》：一名大井，一名西井，在司治右。温泉　在县东地杂村，能去痼疾。季春，远近赴浴者甚众。

瀑布泉　在县西化佛山旃檀林左侧。水自悬岩而下，如珠掩映。

《李贤者泉　》：在县东六十里。相传，有老人李贤者尝丏豆腐于凤山坊。居民乏水，贤者以杖叩地，泉即涌出。

东井　在司治大河之南。卤出河中，砌石为井。《复隆》井　在司治北，初名“崖泉井” ，改今名，较诸井更咸。

白石泉井　在黑井北，久废。

南山庙井　在司治东南，久废。